שו"ת רשב"ץ (תשב"ץ)/חלק ב/רו
שאלה רו:
עוד שאלת אם יש לומר ביעלה ויבא בחולו של מועד יום מקרא קדש הזה:

תשובה:
דע כי יש מהגאונים ז"ל שכתבו שאין להזכירו לא ביו"ט ולא בחולו של מועד דמאי שנא להזכיר מקרא קדש מאיסור מלאכה אבל בס' או"ח כתוב כי בספרד נוהגין לומר ביום טוב את יו"ט מקרא קדש הזה.
ובחולו של מועד יום מקרא קודש הזה ואני איני אומרו כלל בחולו של מועד אלא את יום חג פלוני זמן פלוני כי אין מקרא קדש מן התורה אלא ראשון ואחרון והמזכירו במוסף ולא בשחרית יפה הוא עושה לפי שטתו לפי שבמוסף הוא המזכיר בברכה האמצעית מעין המאורע וחותם מקדש ישראל והזמנים אבל בשחרית אינו אמרו אלא בעבודה ודי בהזכרה גרידא: